Gabriel Jesus

Gabriel Fernando de Jesus (lahir 3 April 1997) ialah pemain bola sepak profesional Brazil yang beraksi sebagai penyerang untuk kelab Arsenal dan pasukan kebangsaan Brazil.

Jesus memulakan kariernya di kelab Palmeiras dan beliau dinobatkan sebagai Pemain Baru Terbaik di saingan Campeonato Brasileiro Série A 2015 dan membantu pasukannya memenangi Copa do Brasil. Pada tahun 2016, beliau meraih Bola de Ouro dengan membantu Palmeiras merangkul kejuaraan liga buat kali pertama dalam masa 22 tahun. Jesus kemudiannya menyertai kelab Inggeris, Manchester City pada Januari 2017 melalui perpindahan yang bernilai £27 juta dan berjaya menjuarai empat Liga Perdana Inggeris, tiga Piala EFL dan satu trofi Piala FA Inggeris. Pada Julai 2022, beliau berpindah ke Arsenal dengan perpindahan sebanyak £45 juta.

Selepas tampil dalam 21 perlawanan dan menjaringkan tujuh gol di peringkat remaja termasuk melangkah ke final Piala Dunia B-20 FIFA 2015 dan meraih pingat emas di Sukan Olimpik 2016, Jesus berjaya melakukan debut untuk skuad senior Brazil pada September 2016. Beliau merupakan sebahagian daripada skuad Brazil yang layak ke dua edisi Piala Dunia iaitu pada tahun 2018 dan 2022, serta mengambil bahagian di kejohanan Copa América pada tahun 2019 dan 2021, dengan memenanginya pada edisi 2019.

Statistik kerjaya

Kelab

Antarabangsa

Gol antarabangsa

Pencapaian

Palmeiras
 Campeonato Brasileiro Série A: 2016
 Copa do Brasil: 2015

Manchester City
 Liga Perdana Inggeris: 2017–18, 2018–19, 2020–21, 2021–22
 Piala FA Inggeris: 2018–19
 Piala EFL: 2017–18, 2019–20, 2020–21
 Perisai Komuniti FA: 2018, 2019

Brazil B23
 Sukan Olimpik: 2016

Brazil
Copa América: 2019

Individu
 Pemain Baru Terbaik Campeonato Brasileiro Série A: 2015
 Pemain Terbaik Campeonato Brasileiro Série A: 2016
 Pasukan Pilihan Campeonato Brasileiro Série A: 2016
 Bola de Ouro: 2016
 Bola de Prata: 2016
 Bola Perak Pemain Bola Sepak Terbaik Amerika Selatan: 2016
 Pasukan Pilihan Amerika Selatan: 2016

Catatan

Pautan luar 

Gabriel Jesus di Arsenal F.C. website

Kelahiran 1997
Orang hidup
Pemain bola sepak Brazil
Pemain Sociedade Esportiva Palmeiras
Pemain Manchester City F.C.
Pemain Arsenal F.C.
Pemain Piala Dunia FIFA 2018
Pemain Copa América 2019
Pemain Copa América 2021
Pemain Piala Dunia FIFA 2022